Up-1250/05
Natisni
Opravilna št.:
Up-1250/05
Datum odločitve:
22. 9. 2006
ECLI:
ECLI:SI:USRS:2006:Up.1250.05
Akt:
Ustavna pritožba zoper sklep Vrhovnega sodišča št. VIII Ips 86/2005 z dne 8. 11. 2005
Izrek:
Ustavna pritožba zoper sklep Vrhovnega sodišča št. VIII Ips 86/2005 z dne 8. 11. 2005 se ne sprejme.
Evidenčni stavek:
Sklep Vrhovnega sodišča se nanaša na vprašanje dopustnosti revizije. Zato predmet obravnave ne morejo biti navedbe pritožnika o vsebinski nepravilnosti odločitve sodišč v delovnem sporu o prenehanju delovnega razmerja oziroma njegove navedbe o postopkovnih nepravilnostih, ki naj bi jih storili nižji sodišči v obnovitvenem postopku. Preizkus ustavne pritožbe zoper sklep Vrhovnega sodišča se mora zato omejiti na vprašanje, ali je bila z zavrženjem revizije kršena kakšna človekova pravica ali temeljna svoboščina. Teh pa pritožnik ni izkazal.
Geslo:
5.2 - Temeljne pravice - Enakost (14.2).
5.3.13.18 - Temeljne pravice - Državljanske in politične pravice - Procesna jamstva, pravica do obrambe in poštenega sojenja (19, 20, 21, 22, 23, 24, 25, 26, 27, 28, 29, 30, 31) - Enakost orožij (22, 14).
Pravna podlaga:
Člen 14, 22, Ustava [URS] 
Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
19. 12. 2005
Vrsta odločitve:
sklep
Vrsta rešitve:
nesprejem ustavne pritožbe
Dokument:
US26434
Dokument v PDF obliki:
Up-1250-05.pdf
116 KB
Prenesite datoteko
Up-1250/05-4
22. 9. 2006
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 4. septembra 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sklep Vrhovnega sodišča št. VIII Ips 86/2005 z dne 8. 11. 2005 se ne sprejme.
Obrazložitev
1. Delovno sodišče prve stopnje je zavrglo pritožnikov predlog za obnovo postopka kot prepozen in nepopoln. Višje delovno in socialno sodišče je pritožnikovo pritožbo zoper to odločitev zavrnilo. Pritožnik je vložil revizijo, ki jo je Vrhovno sodišče zavrglo, ker jo je vložil prepozno.
2. Zoper sklep Vrhovnega sodišča vlaga pritožnik ustavno pritožbo. Navedbe v ustavni pritožbi se po vsebini nanašajo izključno na odločitev sodišč o zavrnitvi njegovega zahtevka na razveljavitev sklepa o prenehanju delovnega razmerja ter na odločitvi nižjih sodišč o zavrženju njegovega predloga za obnovo tega postopka. Pritožnik zatrjuje kršitev 14. in 22. člena Ustave.
3. Sklep Vrhovnega sodišča se nanaša na vprašanje dopustnosti revizije. Zato predmet obravnave ne morejo biti navedbe pritožnika o vsebinski nepravilnosti odločitve sodišč v delovnem sporu o prenehanju delovnega razmerja oziroma njegove navedbe o postopkovnih nepravilnostih, ki naj bi jih storili nižji sodišči v obnovitvenem postopku. Preizkus ustavne pritožbe zoper sklep Vrhovnega sodišča se mora zato omejiti na vprašanje, ali je bila z zavrženjem revizije kršena kakšna človekova pravica ali temeljna svoboščina. Pritožnik sicer zatrjuje kršitev 14. in 22. člena Ustave, vendar zatrjevanega ne utemelji. Drugih relevantnih ustavnopravnih razlogov v tej smeri pa ustavna pritožba ne vsebuje.
4. Ker očitno ne gre za kršitve človekovih pravic ali temeljnih svoboščin, kot jih zatrjuje pritožnik, Ustavno sodišče ustavne pritožbe ni sprejelo v obravnavo.
5. Senat Ustavnega sodišča je sprejel ta sklep na podlagi prve alineje drugega odstavka 55. člena Zakona o Ustavnem sodišču (v nadaljevanju ZUstS) in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan